Mijiet ta’ djar u negozji għamlu mal-40 minuta mingħajr provista tal-elettriku, wara li nqata’ d-dawl minħabba ħsara li seħħet fil-power station tal-Marsa għall-ħabta tas-7.30 p.m. Il-postijiet milquta huma dawk ta’ Tas-Sliema, Birkirkara, San Ġiljan u Ħal Lija. Il-provista tad-dawl ġiet lura għan-normal sat-8.10 p.m. wara li l-provista ta’ dawn il-lokalitajiet, ġiet trasferita għal fuq il-power station ta’ Delimara.